ผ่านแล้วกฎหมายรัฐทหาร สนช.ไฟเขียว พ.ร.บ.ความมั่นคง 105 ต่อ 8
เวลาประมาณ 20.00 น. ที่ประชุมสภานิติบัญญัติแห่งชาติ (สนช.) ลงมติเห็นชอบร่าง พ.ร.บ.การรักษาความมั่นคงภายในราชอาณาจักรด้วยมติเห็นชอบ 105 ไม่เห็นชอบ 8 งดออกเสียง 2 โดยใช้เวลาในการอภิปรายประมาณ 1 ชั่วโมงครึ่ง20 ธ.ค.50 เวลาประมาณ 20.00 น. ที่ประชุมสภานิติบัญญัติแห่งชาติ (สนช.) ลงมติเห็นชอบร่าง พ.ร.บ.การรักษาความมั่นคงในราชอาณาจักร ด้วยมติเห็นชอบ 105 เสียง ไม่เห็นชอบ 8 เสียง งดออกเสียง 2 เสียง โดยใช้เวลาในการอภิปรายประมาณ 1 ชั่วโมงครึ่ง และไม่มีการแก้ไขสาระสำคัญใดๆ ใน ร่าง พ.ร.บ.ดังกล่าวที่ผ่านความเห็นชอบของคณะกรรมาธิการวิสามัญฯทั้งนี้ นายภัทระ คำพิทักษ์ สมาชิก สนช. ผู้สงวนคำแปรญัตติไว้ 16 มาตรา เป็นผู้อภิปรายขอแก้ไขเพียงคนเดียวในการประชุม ในส่วนของมาตรา 7 ว่าด้วยการที่ผู้อำนวยการตามกฎหมายนี้จะมอบอำนาจให้ ผอ.รมน.ภาค ผอ.รมน.จังหวัด หรือผู้อำนวยการศูนย์ตามมาตรา 16 ปฏิบัติแทนได้ โดยนายภัทระขอให้แก้ไข ผอ.รมน.ภาค เป็น ผอ.รมน.เฉพาะกิจ อย่างไรก็ตาม ที่ประชุมลงมติยืนยันตามคณะกรรมาธิการวิสามัญฯหลังลงมติเห็นชอบ ร่าง พ.ร.บ. นายปณิธาน วัฒนายากร กรรมาธิการวิสามัญพิจารณาร่าง พ.ร.บ.การรักษาความมั่นคงในราชอาณาจักร พ.ศ เสนอให้ศาลปกกครองมีแผนกคดีความมั่นคงโดยเฉพาะ เพื่อดูแลคดีความมั่นคงทั้งหมดด้านนายวิริยะ นามศิริพงศ์พันธุ์ สมาชิก สนช. กล่าวว่า ขอให้ทำงานด้วยความระมัดระวังอย่างยิ่งและพึงระลึกอยู่เสมอว่ามีคนระแวงว่าจะใช้กฎหมายนี้ผิด0000รายชื่อคณะกรรมาธิการวิสามัญพิจารณาร่าง พ.ร.บ.การรักษาความมั่นคงในราชอาณาจักร พ.ศหลังจากที่ประชุม สนช.ลงมติรับหลักการร่าง พ.ร.บ.การรักษาความมั่นคง ฯ เมื่อวันที่ 8 พ.ย.2550 ได้มีการตั้งคณะกรรมาธิการวิสามัญพิจารณาร่าง พ.ร.บ.ดังกล่าวเพื่อพิจารณา ประกอบด้วย1.นายโคทม อารียา2. นายชัยอนันต์ สมุทวณิช3.นายเชนทร์ วิพัฒน์บวรวงศ์4.พลเอกโชคชัย หงส์ทอง5.นายธนาวัฒน์ สังข์ทอง6.นายปณิธาน วัฒนายากร7.นายประกิจ ประจนปัจจนึก8. นายประธาน วัฒนวาณิชย์9. พลเอกประวิตร วงษ์สุวรรณ10. นายปรีชา วัชราภัย11. พลเอกปานเทพ ภูวนารถนุรักษ์12. นายพงศ์โพยม วาศภูติ13. พลตำรวจเอก พัชรวาท วงษ์สุวรรณ14. นายวัลลภ ตังคณานุรักษ์15. พลเรือเอก วิชัย ยุวนางกูร16. นายวิษณุ เครืองาม17. พลอากาศเอก วีรวิท คงศักดิ์18. พลเอกสมเจตน์ บุญถนอม19. นายสมชาย แสวงการ20. นายสมโภชน์ กาญจนาภรณ์21.พลตำรวจโท สมศักดิ์ แขวงโสภา22. นายสมหมาย ปาริจฉัตต์23. คุณหญิงสุชาดา กีระนันทน์24. นายอนุสิษฐ คุณากรเอกสารประกอบ
เวลาประมาณ 20.00 น. ที่ประชุมสภานิติบัญญัติแห่งชาติ (สนช.) ลงมติเห็นชอบร่าง พ.ร.บ.การรักษาความมั่นคงภายในราชอาณาจักรด้วยมติเห็นชอบ 105 ไม่เห็นชอบ 8 งดออกเสียง 2 โดยใช้เวลาในการอภิปรายประมาณ 1
พ.ร.บ.การรักษาความมั่นคงภายในราชอาณาจักร,สนช.,สภานิติบัญญัติแห่งชาติ